open-index/open-wikipedia-markdown huggingface dataset:
Colombier-Saugnieu

**Colombier-Saugnieu** on kunta Rhônen departementissa Rhône-Alpesin hallintoalueella Ranskassa. Kunnassa oli 2&nbsp;083 asukasta vuoden 1999 väestönlaskennassa. Colombier-Saugnieun pinta-ala on 28 neliökilometriä.

Saint-Exupéryn kansainvälinen lentoasema sijaitsee Colombier-Saugnieun kunnan alueella.

## Lähteet
Montrottier

**Montrottier** on kunta Rhônen departementissa Rhône-Alpesin hallintoalueella Ranskassa. Kunnassa oli 1 358 asukasta vuoden 1999 väestönlaskennassa. Montrottierin pinta-ala on 23 neliökilometriä.

## Lähteet
Oingt

**Oingt** [wɛ̃] on kunta Rhônen departementissa Rhône-Alpesin hallintoalueella Ranskassa. Kunnassa oli 523 asukasta vuoden 1999 väestönlaskennassa. Oingtin pinta-ala on neljä neliökilometriä.

Kunta on valittu kauneimpien ranskalaiskylien *[[Les Plus Beaux Villages de France]]* -järjestön jäseneksi.

## Lähteet
Saint-Laurent-d’Oingt

**Saint-Laurent-d'Oingt** on kunta Rhônen departementissa Rhône-Alpesin hallintoalueella Ranskassa. Kunnassa oli 726 asukasta vuoden 1999 väestönlaskennassa. Saint-Laurent-d'Oingtin pinta-ala on yhdeksän neliökilometriä.

## Lähteet
Holosijivin piiri

**Holosijivin piiri** () on yksi Kiovan kaupungin kymmenestä hallinnollisesta piiristä Ukrainassa. Sen pinta-ala on 156 neliökilometriä ja väkiluku oli vuoden 2018 arvion mukaan 251&nbsp;895. Vuonna 2001 perustettu Holosijivin piiri perustuu alueellisesti vuonna 1921 perustettuun Demijivkan piiriin (селище Деміївка → Деміївський район), joka vuonna 1934 nimettiin neuvostohenkisesti Moskovan piiriksi. Se on Kiovan piireistä eteläisin. Pohjoisessa piirin alue liittyy Kiovan pääkadun H’reštšatykin eteläpäähän, josta piiri ulottautuu etelään Dneprin länsirantaa seuraten.

Piiriin sijoitettiin 1930-luvulla Metsätalous- ja metsätekninen instituutti sekä Ukrainan maatalousakatemia. Maatalousakatemian lähellä puistossa sijaitsee Ukrainan kansallinen näyttelykeskus.

Piirin alueella on myös 1834 perustettu Baikoven hautausmaa, jonne on haudattu tunnettuja henkilöitä.

Piirissä sijaitsee vuonna 1976 yleisölle avattu Pyrohivin ulkoilmamuseo eli viralliselta nimeltään Ukrainan kansallinen kansanarkkitehtuurin ja -elämän museo. Ulkoilmamuseossa on yli 300 Ukrainan eri osista tuotua 1500–1900-lukujen kansanarkkitehtuuria esittelevää rakennusta.


Tiedosto:Kiev Expocenter 070628.jpg|Kansallisen näyttelykeskuksen pääpaviljonki.
Tiedosto:Cemetery gate.jpg|Baikoven hautausmaan portti.
Kiev Pyrogiv Podillya 070628.jpg|Pyrohivin ulkoilmamuseossa on ympäri Ukrainaa kerättyjä perinteitä esitteleviä rakennuksia.


## Katso myös
* Holosijivin kansallispuisto

## Lähteet

## Aiheesta muualla

* Holosijivin piirihallinnon sivu  
* Holosijivin piirin rajat Open Street Map (OSM) -kartalla (openstreetmap.org)
Ternand

**Ternand** on kunta Rhônen departementissa Rhône-Alpesin hallintoalueella Ranskassa. Kunnassa oli 625 asukasta vuoden 1999 väestönlaskennassa. Ternand'n pinta-ala on 11 neliökilometriä.

## Lähteet
Teinidracula

**Teinidracula** (*Young Dracula*) on brittiläinen televisiosarja, joka kertoo Vladimir ”Vlad” Draculasta (Gerran Howell), hänen sisarestaan Ingrid Draculasta (Clare Thomas) ja heidän isästään Kreivi Draculasta (Keith-Lee Castle). Heidän isänsä on vampyyri. Myös Ingrid tahtoisi vampyyriksi, toisin kuin pikkuveljensä, joka alkaa kuumeisesti etsiä keinoa välttyäkseen kohtaloltaan. Perhe asuu linnassa yhdessä palvelijansa Renfieldin (Simon Ludders) ja Vladimirin täytetyn, mutta puhuvan lemmikkisuden Zoltanin kanssa. Perheen vaiheikasta elämää Englannissa hankaloittaa koulun puutyönopettaja, vampyyrinmetsästäjä Eric Van Helsing (Terence Maynard), ja hänen poikansa Jonathan ”Jonno” Van Helsing (Terry Haywood) sekä naapurin erikoinen Branaughin perhe, jonka vampyyreja ihannoiva poika ystävystyy Vladimirin kanssa.

Sarjaa on Suomessa esitetty Ylen kesäsarjassa *[[Summeri (televisio-ohjelma)|Summerissa]]* ja siitä on tehty kaksi tuotantokautta. Ensimmäisessä tuotantokaudessa on 14 ja toisessa 13 jaksoa. Sarjasta on tehty myös 3. tuotantokausi, joka esitettiin vuoden 2012 *Summerissa*. Sarjan 4. tuotantokausi ilmestyi Britanniassa myöhemmin 2012.

## Rooleissa

## Aiheesta muualla
*
Jordan Bikov

**Jordan Bikov** (, s. 17. lokakuuta 1950) on bulgarialainen painonnoston olympiavoittaja. Hän voitti kultaa Münchenin olympialaisissa 1972 alle 75-kiloisten sarjassa uudella yhteistuloksen maailmanennätyksellä 485&nbsp;kg. Kilpailulla oli myös maailmanmestaruuskilpailun arvo. EM-kilpailuissa hän saavutti keskisarjassa kultaa 1972 ja hopeaa 1973.

## Lähteet
Kateryna Serdjuk

**Kateryna Serdjuk** (s. 22. tammikuuta 1983) on ukrainalainen jousiampuja ja olympiamitalisti. Hän voitti joukkuekilpailun hopeaa Sydneyssä 2000. Lisäksi hän oli henkilökohtaisen kisan kuudestoista.

## Aiheesta muualla
*Databaseolympics.com
Power to the People

__NOTOC__
***Power to the People*** on Poisonin kokoelma-albumi, joka julkaistiin 13. kesäkuuta 2000. Albumi on livekokoelma-albumi, joka sisältää myös uusia studiokappaleita ja livekappaleita *[[Crack a Smile]]* -kiertueelta. Albumi sisältää myös kaksi sooloa. 

Albumi debytoi Yhdysvalloissa Billboard 200 -listan sijalla 166.

## Kappaleet
# 
# 
# 
# 
# 
#  (live)
#  (live)
#  (live)
#  (live)
#  (live, C.C. DeVillen kitarasoolo)
#  (live)
#  (live)
#  (live, Rikki Rocketin rumpusoolo)
#  (live)
#  (live)
#  (live)
#  (live)

## Arvostelut
* AllMusic: 

## Lähteet
Hollyweird

__NOTOC__
**Hollyweird** on Poisonin kuudes studioalbumi, joka julkaistiin 21. toukokuuta 2002.

Albumi debytoi Yhdysvalloissa Billboard 200 -listan sijalla 103.

## Kappaleet
# 
# 
# 
# 
# 
# 
# 
# 
# 
# 
# 
# 
# 

## Arvostelut
* AllMusic: 

## Lähteet
Ernst Fabritius

**Ernst Fredrik Fabritius** (2. heinäkuuta 1842 Viipurin pitäjä – 8. lokakuuta 1899 Lapinjärvi) oli suomalainen säveltäjä, viulisti ja tilanomistaja.  

## Henkilöhistoria
Fabritiuksen isä oli lehtori Johan Gabriel Fabritius ja äiti Emilia Elisabet Dannenberg. Hän kävi Viipurin lukion ja opiskeli Leipzigin konservatoriossa 1857–1861. Fabritius toimi viulistina 1859–1864, mutta suoritettuaan kameraalitutkinnon työskenteli virkamiehenä ja sanomalehtialalla. Hän oli muun muassa Nya Pressenin palveluksessa, mutta myös esimerkiksi Hufvudstadsbladetin musiikkiarvostelija. Hevoshoidonneuvojana Fabritius toimi 1893–1899 ja Lapinjärven suomalaisen maanviljelyskoulun johtajana 1896–1899. Hän oli myös maanviljelijä ja omisti vuosien ajan Myrskylän kartanon. Fabritius julkaisi hevoshoidon käsikirjan vuonna 1888.

Fabritiuksen veljiä olivat tähtitieteilijä Wilhelm Fabritius, pikakirjoituksen kehittäjänä tunnettu luutnantti August Fabritius, eläinlääkäri Ludvig Fabritius ja kenraaliluutnantti Johannes Kristian Fabritius.

Fabritiuksen lapsia olivat jääkärikapteeni Almar Fabritius, mielitautiopin professori Harald Fabritius ja maanviljelysneuvos Edvard Josef Fabritius.

## Taiteellinen tuotanto
Fabritius on ensimmäisiä suomenkielisten runojen säveltäjiä Suomessa. Hänen säveltämänsä on lauluvihkonen *Peipposen liverrys*, jonka runot ovat Suonion. Vihkosta myytiin Helsingin Suomalaisen Normaalilyseen hyväksi. Lauluista tunnetuin on "Ainoa hetki".

Fabritiuksen sävellyksiä ovat orkesterialkusoitto *Maria Stuart*, viulukonsertto 1877 (ilmestyi myös pianosovituksena), kuoro- ja orkesteriteoksia kuten kantaatti kuorolle sekä viulu-, laulu- ja pianosävellyksiä muun muassa kokoelmissa *Snöflingor, 4 små tonmålningar vid piano* (1859) ja *Det sjungande Finland*.

## Kirjajulkaisut
* *Hästen: dess ytterlära, behandling och vård*, bearbetning af E. F. Helsingfors: Edlund 1888.
** *Hevonen: sen ulko-osat, käyttely ja hoito*, toim. E. F.; suomennos, ynnä lisäyksen ja sanastojen kanssa, tehnyt Eenokki Kilpanen, Helsinki: Edlund 1888.
* *Hippologiska spörsmål*, Helsingfors: Författaren 1891. (Erip.: Nya Pressens landtbruksafdelning)
* *Uusi hevoskirja: hevonen ynnä hevosen ulko-osat, ruokinta, hoito, taudit ja siitos*, toim. E. F.; suom. ja mukaillen E. P. Helsinki: Edlund 1898.

## Lähteet
Permutaatioryhmä

Matematiikassa **permutaatioryhmä** on symmetrisen ryhmän aliryhmä. Sen alkiot ovat siten annetun joukon *X* permutaatioita ja laskutoimituksena on yhdistäminen. Tälle käytetään usein merkintää *Sym(M)*.

## Katso myös
* Zassenhausin ryhmä

## Kirjallisuutta
*
Seinäjoen Uimarit

**Seinäjoen Uimarit -58** on vuonna 1958 perustettu suomalainen uintiseura. Se on isännöinyt uinnin lyhyen radan SM-kilpailuja vuosina 1995 ja 2008. Seuran historian tunnetuin uimari on 1990-luvun alkupuolella arvokilpailuissa uinut Irene Turenius. Seuran puheenjohtajana toimii Harri Kätkänaho ja toiminnanjohtajana seuran 2000-luvun alkuvuosien paras uimari Sonja Kekola.

## Lähteet

* 

## Aiheesta muualla
* Seuran kotisivut
Redneck Rampage

**Redneck Rampage** on Xatrix Entertainmentin kehittämä ja Interplay Entertainmentin julkaisema ensimmäisen persoonan ammuntapeli. Peli julkaistiin MS-DOS:lle vuonna 1997 ja Mac OS:lle vuonna 1999.

*Redneck Rampagesta* ja löytyy yhtäläisyyksiä *[[Duke Nukem 3D]]* -peliin: Molemmat käyttävät Build-pelimoottoria, grafiikka on lähes samanlainen ja vihollisilla lähes samat aseet: Esimerkiksi ”Pig Copilla” ja lihavalla maanviljelijällä on aseena haulikko.
InnerWorldAudio

**InnerWorldAudio** oli suomalainen vuonna 2007 perustettu äänentoiston ja musiikinkuuntelun harrastajille tarkoitettu erikoislehti. Lehti ilmestyi paperiversion lisäksi ilmaiseksi PDF-tiedostona.

Lehteä ilmestyi vuosina 2007–2009 yhteensä seitsemän numeroa. Sitä julkaisi espoolainen Melomane.

## Lähteet

## Aiheesta muualla
* Viralliset kotisivut
Marko Wahlman

**Marko Jaakko Tapani Wahlman** (s. 6. huhtikuuta 1969 Pori) on suomalainen moukarinheittäjä ja moninkertainen arvokisakävijä. Urallaan häntä valmensivat Esa Wahlman ja Harri Huhtala. Aktiiviurallaan hän edusti seuroja Pori Track&Field, Porin Yleisurheilu ja Tampereen Pyrintö. Vuonna 1995 heittämällään ennätyksellään 78,70 metriä Wahlman on Suomen kaikkien aikojen moukaritilastossa kuudentena.

## Saavutukset
; Kalevan kisat
* Kultaa: 1993, 1995, 1996, 1997
* Hopeaa: 1994, 1998, 1999
* Pronssia: 2000

;Arvokilpailut

* MM-kilpailut 1993: Karsiutui sijalla 20. (69,62 m)
* EM-kilpailut 1994: Karsiutui ensimmäisenä heittäjänä finaalista ollen 13. (73,96).
* MM-kilpailut 1995: Selviytyi finaaliin yhdentenätoista (74,60 m). Finaalissa hän sijoittui sijalle 12. (73,02 m)
* Kesäolympialaiset 1996: Sijoittui karsinnassa sijalle 23 (73,50 m), eikä selvinnyt finaaliin.
* MM-kilpailut 1997: Sijoittui karsinnassa sijalle 21 (73,60 m).
* MM-kilpailut 1999: Sijoittui karsinnassa sijalle 16 (75,04 m).

## Lähteet
*
Jimmy Kimmel Live!

**Jimmy Kimmel Live!** on yhdysvaltalainen ABC-kanavalla esitettävä keskusteluohjelma. Ohjelmaa juontaa Jimmy Kimmel.

17. syyskuuta 2025 ABC hyllytti ohjelman määräämättömäksi ajaksi sen jälkeen, kun Kimmelin huomautukset MAGA-liikkeen reaktiosta Charlie Kirkin salamurhaan saivat varoituksen Federal Communications Commissionin (FCC) puheenjohtajalta Brendan Carrilta. Viisi päivää myöhemmin hyllytys kumottiin, ja ohjelma palasi seuraavana iltana.

## Lähteet
Texas Stars

**Texas Stars** on American Hockey Leaguessa pelaava yhdysvaltalainen jääkiekkoseura. Sen kotipaikkakunta on Cedar Park Texasin osavaltiossa. Seura perustettiin vuonna 1999.

Texas Stars on NHL:ssä pelaavan Dallas Starsin farmijoukkue. Starsin edellinen farmijoukkue Iowa Stars lopetti yhteistyön ja siirtyi Anaheim Ducksin farmijoukkueeksi muuttaen samalla nimensä Iowa Chopsiksi. Kaudella 2008–2009 Dallas Starsilla ei ollut omaa farmijoukkuetta.

## Joukkue kaudella 2025–2026

### Valmennus & Joukkueenjohto
* **Päävalmentaja:** Neil Graham 
* **Apuvalmentaja:** Maxime Fortunus 
* **Apuvalmentaja:** Travis Morin 
* **Maalivahtivalmentaja:** Ryan Daniels 
* **Videovalmentaja:** Josh Johnson 
* **Fysiikkavalmentaja:** Michael DeGaetano 
* **Huoltopäällikkö:** Charlie Kaser 
* **Presidentti:** Brad Alberts 
* **Toimitusjohtaja:** Scott White 
* **Omistaja:** Tom Gaglardi 

*Lähde: EliteProspects*

## Lähteet
Antti Hyvärinen (judoka)

**Antti Tapani Hyvärinen** (s. 26. marraskuuta 1960 Kangasala) on suomalainen judoka.

Hyvärinen edusti Suomea Los Angelesin 1984 olympialaisissa sarjassa alle 71&nbsp;kg mutta hävisi 1. kierroksen ottelunsa ipponilla Länsi-Saksan Stefan Stranzille eikä päässyt jatkoon. Hän otteli kisoissa umpisuoli tulehtuneena. Hän voitti Suomen mestaruuden vuosina 1980 ja 1982–1985 sarjassa alle 71&nbsp;kg sekä vuonna 1986 alle 78-kiloisten sarjassa. Seurojensa Fusegin ja Tampereen Judon riveissä hän voitti myös useita joukkuemestaruuksia.

## Lähteet
Klaani (televisiosarja)

**Klaani** (*The Tribe*) on post-apocalyptinen uusiseelantilainen nuorten televisiosarja, jota tehtiin viisi tuotantokautta vuosina 1999–2003. Sarjan loivat Raymond Thompson ja Harry Duffin, ja sen tuotti Cloud 9 -tuotantoyhtiö.

## Juoni
Sarja sijoittuu kuvitteelliseen lähitulevaisuuteen lasten ja nuorten asuttamaan kaupunkiin ja sen ympäristöön, josta aikuiset ovat tyystin kadonneet aikuisikäisiin kohdistuvan tappavan viruksen vuoksi. Eloonjääneet nuoret joutuvat ilman aikuisten opastusta ja neuvoja luomaan oman uuden maailman, jossa he voivat elää. Selviytyäkseen nuoret ovat muodostaneet klaaneja, joilla on omat nimet sekä koodit niin pukeutumiseen kuin aatteisiin. Sarja keskittyy lähinnä *Ostarin rotat* -klaaniin.

## Jatko-osat
Sarja sai spin-off-jatko-osan nimeltä *[[The New Tomorrow]]*, jossa käytettiin *Klaanin* kuudennelle tuotantokaudelle suunniteltuja juonikuvioita. *Klaani*-sarjan varsinaista tarinaa jatkaa myös sarja kirjoja, joista ensimmäinen on A. J. Pennin *The Tribe: A New World*. *Klaanista* on lisäksi suunnitteilla elokuva.

## Lähteet

## Aiheesta muualla
* Sarjan kotisivut
* Sarjan suomalainen fanisivusto
Kuopion psykiatrian keskus

**Kuopion psykiatrian keskus** on Kuopion kaupungin ja Pohjois-Savon sairaanhoitopiirin yhteinen aikuispsykiatriaan (20-64 v.) keskittynyt kuopiolaisille avomielenterveyspalveluja tarjoava palvelukeskus. Yli 65-vuotiaiden erikoissairaanhoidon avomielenterveyspalvelut tuotetaan vanhuspsykiatrian poliklinikalla. Nykyään vastaanottotoiminta toteutuu Viestikadun toimipisteessä Savilahdessa, Kotkankallionkadun yksikön käyttökiellon vuoksi. Vuoden 2019 tutkimuksen mukaan mielenterveyspotilaat saavat hoitoa nopeasti Pohjois-Savossa.

Kuopion psykiatrian keskuksen tarjoamiin palveluihin pääsee lääkärin lähetteellä. Myös terveyskeskuksen yhteydessä työskentelee Kuopion psykiatrian keskuksen työntekijöitä. Hoidossa hyödynnetään erilaisia yksilö-, perhe- ja ryhmäterapioita sekä lääkehoitoa. Perhe- ja verkostotyötä tehdään myös kodeissa lapset huomioiden. Aikuispsykiatrian tehostetun avohoidon työryhmä KYS Puijon sairaalan yhteydessä tarjoaa tehostettua, määräaikaista avohoitoa.  

Viestikadun yksikön lisäksi keskukseen kuuluvat kuntoutusyksikkö Tukiporras Kullervonkadulla ja ryhmäkodit. Myös kuntoutustyöryhmä Kipinä Viestikadulla tarjoaa tehostettua kuntoutuksellista tukea ja valmennusta. Psykiatrista sairaalahoitoa vaativat potilaat hoidetaan KYS Julkulan sairaalassa.

## Lähteet
* Pohjois-Savon sairaanhoitopiiri - Kuopion yliopistollinen sairaala - Kuopion psykiatrian keskus

### Viitteet
Francesco Pesellino

**Francesco Pesellino** (1422 – 29. heinäkuuta 1457) oli italialainen renessanssiajan taidemaalari. Hän tuli firenzeläisestä taiteilijasuvusta. Hänen töitään on gallerioissa ja museoissa useissa maissa.
Dana Antal

**Dana Antal** (s. 19. huhtikuuta 1977 Saskatoon) on kanadalainen jääkiekkoilija ja olympiavoittaja. Hän oli mukana Kanadan kultaa voittaneessa joukkueessa Salt Lake Cityn olympialaisissa 2002 ja MM-kisoissa 2001 ja 2004.
Jean Lhéritier

**Jean Lhéritier** (n. 1480 – 1551 tai myöhemmin) oli ranskalainen renessanssisäveltäjä. Hän opiskeli Josquin Desprez’n johdolla ja työskenteli pitkään Italian eri kaupungeissa. Hänet tunnetaan pääasiassa moteteistaan.
Lorca Deportiva

**Lorca Deportiva Club de Fútbol** on jalkapalloseura Lorcasta Espanjasta. Sen joukkue pelaa Espanjan neljänneksi korkeimmalla sarjatasolla Tercera Divisiónissa. Seuran kotistadion on 8&nbsp;000 -paikkainen Francisco Artés Carrasco, joka valmistui vuonna 2003.

## Historia

Lorca Deportiva perustettiin talousvaikeuksiin kaatuneen Lorca CF:n tilalle vuonna 2002. Joukkue pelasi ensimmäisellä kaudellaan 2002–2003 Tercera Divisiónissa, ja nousi kauden päätyttyä Segunda División B:hen. Kauden 2004–2005 päätyttyä Lorca nousi Segunda Divisióniin ja pelasi siellä kaksi kautta, kunnes putosi takaisin Segunda B:hen. Vuosina 2004–2006 joukkuetta valmensi sen entinen pelaaja Unai Emery, joka on sittemmin toiminut muun muassa Valencian valmentajana.

## Saavutukset

* Tercera Divisiónin lohkovoitto: 2003

## Lähteet

## Aiheesta muualla

* Lorca Deportiva CF:n sivusto
Jean Mouton

**Jean Mouton** (n. 1459 – 30. lokakuuta 1522) oli renessanssinajan ranskalainen säveltäjä.

Mouton työskenteli pitkään Ranskan hovissa. Häntä suosi myös paavi Leo X, jolle hän sävelsikin musiikkia. Koska säveltäjän tuotanto oli 1500-luvun alussa laajasti julkaistua ja levitettyä, on sitä säilynyt tähän päivään saakka. Teosten joukossa on muun muassa runsaslukuinen määrä motetteja sekä useita messuja, mutta myös chanson-lauluja.

Myös Moutonin pedagogiset ansiot tunnustettiin. Hänen oppilaisiinsa kuului Adrian Willaert.
Suolayrtti

**Suolayrtti** eli **punasuolayrtti** (*Salicornia europaea*) on suolamaiden mehevävartinen kasvi. Euroopassa laji kasvaa merenrantahietikoilla. Suomessa suolayrtti on voimakkaasti harvinaistunut ja se on luonnonsuojeluasetuksessa mainittu uhanalainen kasvilaji.

## Ulkonäkö ja koko

Yksivuotinen suolayrtti kasvaa 3–15 senttimetriä korkeaksi. Siirottavahaarainen varsi on pysty ja möyheä. Lehdet ovat vastakkain, mutta ovat muuntuneet hyvin lyhyiksi, suomumaisiksi vartta ympäröiviksi tupiksi. Suolayrtin versot ovat usein punertavia. Kukinto on 1–8 cm pitkä, tähkämäinen ja jaokkeinen. Kussakin jaokkeessa kaksi vaatimatonta kolmikukkaista viuhkoa. Möyheän kilpimäinen kehä suojelee kukkia. Suolayrtti kukkii elo-syyskuussa.

## Levinneisyys
Suolayrttiä tavataan Euroopan kaikilla merenrannikoilla Vienanmereltä Välimerelle asti. Sitä tavataan myös Afrikan ja Lähi-idän Välimeren rannikoilla sekä Pohjois-Amerikan itärannikolla. Aasiassa laji on levinnyt laajalle sisämaan aroalueilla. Suomessa suolayrttiä tavataan Ahvenanmaalla, Varsinais-Suomessa ja Pohjanlahden rannoilla Satakunnasta sekä Keski- ja Pohjois-Pohjanmaalta. Laji on voimakkaasti taantunut koko Suomessa ja kanta on pienentynyt 1960-luvun jälkeen yli 60 prosenttia. Esimerkiksi Hailuodossa suolayrtti kasvoi yleisenä vielä 1970-luvulla. Nykyisin Hailuodossa on jäljellä enää kaksi kasvustoa.

## Elinympäristö
Suolayrtti kasvaa hiekkaisten merenrantaniittyjen suolalaikuilla, joissa meriveden haihtuminen tekee maaperän suolaiseksi ja vähäkasviseksi. Tällaisia paikkoja syntyy esimerkiksi maakohoamisen takia tai voimakkaasta karjanlaidunnuksesta aiheutuneesta rantaniittyjen maanpinnan paljastumisesta, joka lisää veden haihtumista. Rantalaidunnuksen loppuminen ja Itämeren rehevöityminen ovat Suomessa johtaneet suolayrtin kasvupaikkojen nopeaan umpeenkasvamiseen ja lajin harvinaistumiseen.

Suolayrtti luokitellaan suolaisen kasvupaikkansa vuoksi suolakkokasviksi eli halofyytiksi.

## Käyttö
Suolayrttiä on aikaisemmin käytetty soodan valmistamiseen. Sitä on myös lisätty salaatteihin.

## Lähteet
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.
* Väre, Henry: *Punasuolayrtti*. Teoksessa *Kasvit II*. Toim. Piirainen, Mikko. WSOY, Porvoo 2008, s. 224–225.

### Viitteet

## Aiheesta muualla
* Kasviatlas 2021: (Puna)suolayrtin (''Salicornia perennans'') levinneisyys Suomessa. 
* Suomen Lajitietokeskus: Suolayrtti (punasuolayrtti) – ''Salicornia perennans''
Põhja-Tallinn

**Põhja-Tallinn** (kirjaimellisesti *Pohjois-Tallinna*) on Tallinnan kaupunginosa. Kaupunginosalla on oma hallinto. 1. marraskuuta 2007 kaupunginosan väkiluku oli 55&nbsp;681. Sen pinta-ala on 17,3&nbsp;km².

Põhja-Tallinn jakautuu 9 asuinalueeseen, jotka ovat Kalamaja, Karjamaa, Kelmiküla, Kopli, Merimetsa, Paljassaare, Pelgulinn, Pelguranna ja Sitsi.

## Väestö
Asukasluvun kehitys vuosina 2003–2015;
* 2003: 53 696
* 2004: 56 044
* 2005: 56 997
* 2006: 56 994
* 2007: 55 691
* 2008: 55 628
* 2009: 55 478
* 2010: 56 005
* 2011: 56 346
* 2012: 56 443
* 2013: 56 914
* 2014: 58 385
* 2015: 58 926
* 2020: 59 533
* 2021: 59 856

Vuonna 2022 oli 59 612 asukasta, joista 51,5 % oli virolaisia, 35,8 % venäläisiä, 4,3 % ukrainalaisia, 1,6 % valkovenäläisiä, 1,0 % suomalaisia, 0,4 % latvialaisia, 0,3 % juutalaisia, 0,2 % saksalaisia, 0,2 % tataareja  ja 3,1  % muita kansallisuuksia.

## Kuvia

File:Baltijaam0808.jpg|
File:EU-EE-Tallinn-PT-Kopli-Wooden apartment building.JPG| 
File:EU-EE-Tallinn-PT-Kopli-Sirbi street.JPG| 
File:EU-EE-Tallinn-PT-Kopli-Kopliranna 24.JPG| 
File:Kopli tram depot.jpg| 
File:EU-EE-Tallinn-PT-Angerja-slum house.JPG| 
File:EU-EE-Tallinn-PT-Sitsi.JPG| 
File:EU-EE-Tallinn-PT-Tööstuse street.JPG| 
File:Near_Tallinn_train_station.jpg| 
File:Tallinna Transpordikooli hooned.jpg| 
File:TLN-Merimetsa-12.JPG|
File:EU-EE-Tallinn-PT-Merimets-Stroomi beach.JPG| 
File:EU-EE-Tallinn-PT-Stroomi beach.JPG| 
File:EU-EE-Tallinn-PT-Paljassaare Sewage treatment plant.JPG| 
File:Tallinn-pelgulinn-kolde-2008-10-12.JPG| 
File:EU-EE-Tallinn-PT-Pelguranna-Madala.JPG| 
File:EU-EE-Tallinn-PT-Pelguranna-Randla.JPG|


## Lähteet
Heinrich Glarean

**Heinrich Glarean** (kesäkuu 1488 Mollis, Glarusin kantoni – 28. maaliskuuta 1563 Freiburg) oli sveitsiläinen musiikki­teoreetikko, runoilija ja humanisti.

Opiskeltuaan nuorena perusteellisesti musiikkia hän kirjoittautui Kölnin yliopistoon, jossa hän opiskeli teologiaa, filosofiaa ja matematiikkaa sekä myös musiikkia. Siellä hän kirjoitti kuuluisan runon keisari Maksimilian I:n kunniaksi. Vähän myöhemmin hän tapasi Baselissa toisen humanistin, Erasmus Rotter­damilaisen, josta tuli hänen eli­nikäinen ystävänsä.

Ensimmäisen musiikkia koskevan teoksensa *Isagoge in musicen* hän julkaisi vuonna 1516. Siinä hän käsitteli musiikin perustekijöitä, ja todennäköisesti teos oli tarkoitettu opetusta varten. Hänen kuuluisin teoksensa, joka samalla oli yksi kaikkein huomattavimmista musiikin teoriasta renessanssiaikana kirjoitetuista teoksista, oli kuitenkin *Dodecachordon*, jonka hän julkaisi Baselissa vuonna 1547. Tämä laaja teos käsittelee musiikin teorian lisäksi myös filosofiaa ja elämäkertoja, ja se sisältää myös 120 kokonaista edellisen sukupolven säveltämää musiikki­teosta, muun muassa Josquin des Prez'n, Johannes Ockeghemin, Jacob Obrechtin ja Heinrich Isaacin teoksista.  Kolmiosaisen teoksen alussa käsitellään Boethiusta, joka 500-luvulla oli kirjoittanut laajasti musiikista. Teoksessa johdetaan musikaalisten moodien käyttö laulusta, erityisesti gregoriaanisesta laulusta ja yksi­äänisyydestä. Teoksen lopussa käsitellään laajasti moodien käyttöä moniäänisessä eli polyfonisessa musiikissa.

Teoksen *Dodecachordon* nimi tarkoittaa sanan­mukaisesti 12-kielistä soitinta. Teoksen tärkein merkitys on Glareanin ehdotuksessa, että moodeja eli kirkko­sävel­lajeja oli itse asiassa kaksi­toista, ei kahdeksan niin kuin kauan oli oletettu ja kuten vielä Glareanin aikalaisen Pietro Aronin teoksissa sanottiin. Glareanin lisäämät neljä uutta moodia olivat autenttinen ja plagaalinen aiolinen (9. ja 10. moodi) sekä autenttinen ja plagaalinen jooninen moodi (11. ja 12. moodi). Nämä uudet moodit vastasivat mollia ja duuria ja luonnollista mollia, jotka ennen pitkää lähes täysin syrjäyttivät vanhat kirkko­sävel­lajit. Jo Glarean väitti, että jooninen sävellaji oli yksi hänen aikansa säveltäjien eniten käyttämistä.

Teoksella oli suunnaton vaikutus. Monet myöhemmät teoreetikot kuten Zarlino hyväksyivät 12 moodia. Nykyisin eroa moodien plagaalisen ja autenttisen muodon välillä ei tosin enää pidetä merkityksellisenä, mikä on vähentänyt moodien lukumäärän kuuteen, mutta muutoin Glareanin selvitystä musikaalisista moodeista pidetään vielä nykyäänkin pätevänä.

Glarean saavutti merkittäviä ansioita myös runouden ja maantieteen aloilla.

## Lähteet

* 
* 
* 

### Viitteet

## Aiheesta muualla

*
*
The Kink Kontroversy

**The Kink Kontroversy** on The Kinks -yhtyeen vuonna 1965 julkaistu kolmas studioalbumi. Se sisältää muun muassa singlehitin ”Till the End of the Day” sekä sen B-puolen ”Where Have All the Good Times Gone”.

Yhdysvalloissa *The Kink Kontroversy* julkaistiin erilaisella kannella varustettuna, mutta kappalesisältö oli täysin sama. Italiassa albumi julkaistiin nimellä *United Kinksdom* samalla kappalesisällöllä.

## Kappaleet
*Kaikki kappaleet kirjoittanut Ray Davies, ellei toisin mainita.

**A-puoli**
# 
#  
#  
#  
#  
#  

**B-puoli**
#  
#  
#  
#  
#  
#  

### Vuoden 1998 CD-version bonuskappaleet
# 
#  
#  
#  

## Kokoonpano

*Ray Davies – laulu, kitara, piano, huuliharppu
*Dave Davies – laulu, kitara
*Pete Quaife – bassokitara, taustalaulu
*Mick Avory – rummut, lyömäsoittimet

### Vierailijat
*Rasa Davies – taustalaulu
*Nicky Hopkins – piano
*Clem Cantini – rummut

### Tuotanto
*Shel Talmy – tuottaja
*Alan Mackenzie – äänittäjä
*Alan O'Duffy – äänittäjä

## Lähteet
Face to Face

**Face to Face** on The Kinksin vuonna 1966 julkaistu neljäs studioalbumi Euroopassa, jonka katsotaan samalla aloittaneen yhtyeen ”klassisen kauden”. Albumi oli ensimmäinen laatuaan, joka sisälsi ainoastaan Ray Daviesin kirjoittamia kappaleita, ja lisäksi yhtye käytti levyn tekoon ensimmäistä kertaa kuukausikaupalla aikaa etenkin päällekkäisäänitysten vuoksi. *Face to Facen* tuottamisessa esiintyi ristiriitoja, ja albumi oli viimeinen, jonka tuottaja Shel Talmy yksin tuotti. 

Albumilla yhtyeen tyylilaji siirtyi rhythm and blues -vaikutteisesta rock and rollista lähemmäs pop-tyylistä ilmaisua. Levy on yleiseltä sävyltään synkkä ja se sisältää yhtyeen kotimaassa Britanniassa listaykköseksi nousseen kappaleen ”Sunny Afternoon”. Mukana on myös psykedeelisiä vaikutteita äänitehosteiden muodossa. 

Levyn psykedeelinen kansikuva ei miellyttänyt Ray Daviesia, joka olisi kirjavien värien sijaan halunnut kannesta albumin materiaalin mukaisesti synkän ja voimakkaan.

## Kappaleet
*Kaikki kappaleet kirjoittanut Ray Davies.

**A-puoli**
# 
# 
# 
# 
# 
# 
# 
**B-puoli**
# 
# 
# 
# 
# 
# 
# 

### Vuoden 1998 CD-version bonuskappaleet
# 
# 
# 
# 
# 
# 
#

## Kokoonpano
### The Kinks
*Ray Davies – laulu, komppikitara, mellotron 
*Dave Davies – soolokitara, taustalaulu, laulu kappaleissa "Party Line", "You're Looking Fine" ja "Mr. Reporter", bassokitara kappaleessa "Dead End Street" 
*Pete Quaife – bassokitara, taustalaulu 
*Mick Avory – rummut, lyömäsoittimet

### Vierailijat
*John Dalton – bassokitara, taustalaulu 
*Nicky Hopkins – kosketinsoittimet, piano, harmonialaulu kappaleessa "Sunny Afternoon" 
*Rasa Davies – taustalaulu kappaleissa "Sunny Afternoon", "Session Man", ja "Rainy Day in June" 

## Lähteet
*

### Viitteet
Maailman väestöpäivä

**Maailman väestöpäivä** on Yhdistyneiden kansakuntien UNFPA:n kansainvälinen vuosipäivä, jolloin korostetaan väestönsuunnittelua. Päivää on vietetty vuodesta 1989 lähtien, jolloin Yhdistyneiden kansakuntien kehitysohjelma UNDP suositteli sitä vietettävän vuosittain 11. heinäkuuta. 

## Katso myös
* Väestönkasvu

## Aiheesta muualla
* http://157.150.195.10/depts/dhl/population/index.html 
* World Population Day 2008
* http://www.un.org/Pubs/chronicle/2007/webArticles/071307_world_population_day.htm

## Lähteet
Feel the Fire

__NOTOC__
**Feel the Fire** on thrash metal -yhtye Overkillin ensimmäinen studioalbumi vuodelta 1985. Albumin julkaisun myötä yhtye pääsi lämmittelijäksi Megadethin ”Peace Sells” -kiertueelle Yhdysvalloissa ja kiersi myöhemmin Eurooppaa Anthraxin ja Agent Steelin kanssa.

## Kappaleet
# 
# 
# 
# 
# 
# 
# 
# 
# 
# 

## Kokoonpano
* Bobby "Blitz" Ellsworth – laulu
* D.D. Verni – basso, taustalaulu
* Bobby Gustafson – kitara
* Rat Skates – rummut

## Tuotanto
*Nauhoitettu ja miksattu Pyramid Soundissa, Ithaca, (New York, USA)
*Tuottaja: Carl Canedy
*Vastaava tuottaja: Jon Zazula
*Masterointi: George Marino (Sterling Sounds)
*Kansitaide ja valokuvaus: Bill Benson ja Dan Muro

## Aiheesta muualla
* 
*
Zos Kia Cultus (Here and Beyond)

**Zos Kia Cultus (Here and Beyond)** on puolalaisen metalliyhtye Behemothin vuonna 2002 julkaistu studioalbumi.

Albumi on tyylillisesti jatkoa edelliselle levylle *[[Thelema.6]]*: itämaiset, Nile-tyyliset vaikutteet sekä erittäin nopea ja tekninen death metal yhdistyvät levyllä jättäen black metal -ainekset hieman vähemmälle huomiolle.

## Kappalelista
# 
# 
# 
# 
# 
# 
# 
# 
# 
# 
# 
# 

## Kokoonpano
* Nergal – laulu, sähkö- ja akustinen kitara
* Orion – bassokitara, taustalaulu
* Inferno – rummut
* Havok – sähkökitara, taustalaulu
* U.reck – sessiokoskettimet (Lux Occulta)

## Arvostelut
* Imperiumi: 8/10

## Lähteet

## Aiheesta muualla
* 
*
Grand Ole Opry

**Grand Ole Opry** on yhdysvaltalainen countrymusiikkiohjelma, jota lähettää Nashvillessä, Tennesseessä sijaitseva WSM-radioasema. Ohjelman ensimmäinen lähetys tapahtui 28. marraskuuta 1925, ja se on maailman pitkäikäisin radio-ohjelma. Grand Ole Opryn nimi oli alun perin Barn Dance (). Nykyinen nimi tuli käyttöön vuonna 1927, kun ohjelman vetäjä George D. Hay kuulutti lavalle huuliharpisti DeFord Baileyn.

Ohjelmaa on lähetetty kuudesta eri esityspaikasta yli 90 vuoden aikana. Näistä tunnetuin on Ryman Auditorium. Nykyinen lähetyspaikka sijaitsee hieman kauempana Nashvillen keskustasta, mutta ohjelma palaa Rymaniin joka vuosi talvikuukausien ajaksi.

Vuosien varrella lähes kaikki merkittävimmät yhdysvaltalaiset countrymuusikot ovat esiintyneet Grand Ole Opryssa. Heistä mainittakoon muun muassa Hank Williams, Dolly Parton, Garth Brooks, Roy Acuff, Loretta Lynn, Johnny Cash ja Willie Nelson. Myös Elvis Presley on esiintynyt ohjelmassa vuonna 1954.

Grand Ole Opry on päässyt Radio Hall of Fameen, sekä NAB Hall of Fameen. Se on myös voittanut Peabody -palkinnon.

## Lähteet

## Aiheesta muualla

*Grand Ole Opryn kotisivut.
Unai Expósito

**Unai Expósito Medina** (s. 23. tammikuuta 1980 Barakaldo, Vizcaya) on espanjalainen/baskilainen jalkapalloilija, pelipaikaltaan puolustaja.

Expósito pelaa nykyään Athletic Bilbaossa. Aiemmin hän pelasi CA Osasunassa.
Kruunueetterit

**Kruunueetteri** on heterosyklinen yhdiste, joka sisältää useita eetteriryhmiä . Kruunueetterit nimesi Charles J. Pedersen niiden kruunua muistuttavan rakenteen vuoksi. Kruunueetterit voivat sulkea sisäänsä metalli-ioneja erittäin selektiivisesti eli ne sitoutuvat vain tiettyyn ioniin, eivätkä muodosta sidosta muiden metalli-ionien kanssa. Yleisimpiä kruunueettereitä voidaan pitää etyleenioksidin oligomeereinä. Kruunueettereitä voidaan käyttää ionoforeina eli ionien kuljettajina esimerkiksi vedestä kloroformiin 

## Historiaa
Vuonna 1967 Charles Pedersen, työskennellessään DuPontilla, löysi yksinkertaisen synteesin etsiessään ainetta, joka pystyisi kationien kelaatioon. Hän liitti katekolimolekyylejä toisiinsa hydroksyyliryhmien välityksellä. Yllätyksekseen Pedersen huomasi, että eräs kuusi happiatomia sisältävä rengasmainen sivutuote kykeni muodostamaan vahvan sidoksen kaliumioniin. Myöhemmin Pedersen tutki erityisesti dibentsokruunueettereitä.
::

## Selektiivisyys
Kruunueetterin happiatomilla on yksi sitoutumaton elektronipari, niillä se muodostaa koordinaatiosidoksen metallikationin kanssa. Selektiivisyys riippuu suuresti kruunueetterin koosta. Mikäli metalli-ioni on säteeltään liian suuri, se ei kykene pääsemään kruunueetterirenkaan sisälle, eikä sidosta muodostu. Vastaavasti liian pieni kationi on liian kaukana happiatomeista, eikä tehokas sidoksen muodostaminen onnistu . Kruunueetterit toimivat siis Lewis-emäksinä.

## Kruunueetterijohdannaisia
### Bentsokruunueetterit
Bentsokruunueettereissä kruunueetterimolekyyliin on liittynyt yksi tai usein kaksi bentseenirengasta. Bentsokruunueettereitä käytetään muodostamaan komplekseja ioniyhdisteiden kanssa. Bentsokruunueetterit ovat myrkyllisiä.

### Atsakruunueetterit
Atsakruunueettereissä yksi tai useampi happiatomeista on korvattu typpiatomilla, joka voi muodostaa metalli-ionin kanssa kolme sidosta. Kaksi- ja useampisyklisiä atsakruunueettereitä kutsutaan kryptandeiksi.

### Lariaattiset kruunueetterit
Lariaattisen kruunueetterin runkona on atsakruunu, jonka yhteen typpiatomiin on liittynyt hiilivetyhäntä, jossa on eetteriryhmä. Substraatti muodostaa sidoksen hännän kanssa ja hiilivetyketju taipuessaan asettaa metalli-ionin atsakruunurenkaan sisälle. Yleensä kruunueetterit muodostavat sidoksia pääasiassa alkali- ja maa-alkalimetalli-ionien välillä, mutta lariaattiset kruunueetterit voivat sitoutua myös muiden metallien, kuten hopean ja lyijyn, kanssa. Lariaattisten kruunueettereiden häntä voi myös olla vastaanottaa protoneja. Tämä vaikuttaa myös aineen selektiivisyyteen. Lariaattiset kruunueetterit ovat myös huomattavan tehokkaita ionoforeja.

## Lähteet

## Aiheesta muualla
Tunturikeulankärki

**Tunturikeulankärki** (*Oxytropis lapponica*) on Euraasian vuoristoalueilla kasvava hernekasvi. Suomessa laji on rauhoitettu ja sitä tavataan vain yhdellä kasvupaikalla.

## Ulkonäkö ja koko
Monivuotinen tunturikeulankärki kasvaa 5–15 senttimetriä korkeaksi. Sen varsi on suikerteleva, tyveltä haarova ja koheneva. Varsi on myötäkarvainen ja varren nivelvälit ovat pitkiä. Lehdet ovat päätöparisia ja parilehdykkäisiä, pareja on 7–10 kappaletta. Lehdykät ovat suikeita. Terttumaisessa kukinnossa on 7–9 violetinsävyistä kukkaa. Palko on mustakarvainen, riippuva ja teräväkärkinen. Tunturikeulankärki kukkii heinä-elokuussa.

Tunturikeulankärki muistuttaa väritykseltään hiukan hiirenvirnaa (*Vicia cracca*), ja muodoltaan kenttäkeulankärkeä (*O. campestris*). Sen voi sekoittaa tunturikurjenherneeseen (*Astragalus alpinus*), mutta ero näkyy kukkien muodossa: keulankärkien venho eli kahden alimman terälehden muodostama osa on suippo, kurjenherneillä tylppä.

## Levinneisyys
Tunturikeulankärkeä tavataan vuoristoalueilla Euroopassa ja Aasiassa. Euroopassa sitä kasvaa Albaniassa, Pyreneillä, Alpeilla sekä Ruotsin ja Norjan tunturialueella, mihin esiintymään myös Suomen ainoa kasvusto liittyy. Aasiassa lajia tavataan muun muassa Kaukasuksella, Altailla ja Tiibetissä.

Suomessa tunturikeulankärkeä tavataan vain Enontekiön Kilpisjärvellä Käsivarren alueella yhdessä paikassa Mallan luonnonpuistossa.

## Elinympäristö
Suomessa tunturikurjenherne kasvaa alapaljakan paisterinteillä paikoilla, joissa maaperä on kulunut esimerkiksi lumen sulamisvesien takia. Laji on kalkinvaatija. Suomen ainutta esiintymää saattaa uhata kasvupaikan umpeenkasvu.

## Lähteet
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.
* Väre, Henry: *Tunturikeulankärki*. Teoksessa *Uhanalaiset kasvimme*. Toim. Terhi Ryttäri ja Taina Kettunen. Suomen ympäristökeskus, Helsinki 1997, s. 203.

### Viitteet

## Aiheesta muualla
* Kasviatlas 2021: Tunturikeulankärjen levinneisyys Suomessa
Apostasia

**Apostasia** tai **apostaasi** (, sanoista από *apó*, ’kaukana’, στάσις *stásis*, ’asento’) merkitsee julkista uskosta luopumista. Sanaa käytetään kristinuskosta luopumisesta, mutta sillä voidaan viitata myös muista uskonnoista luopumiseen. Roomalaiskatolisessa kirkossa apostasia tarkoittaa myös papin virasta luopumista eli siirtymistä hengellisestä säädystä maalliseen.  

Rooman keisari Julianus (361–363) sai kristityiltä lisänimen *Apostata*, koska hän luopui kristinuskosta ja suosi kreikkalaista filosofiaa ja erityisesti uusplatonismia.
## Uskosta luopuminen Suomessa

Suomessa oli  voimassa uskontopakko vuodesta 1634 alkaen. Kaikkien oli kuuluttava luterilaiseen kirkkoon tai lähdettävä maasta, poikkeuksena Karjalan ortodoksit. Evankelis-luterilaisesta kirkosta eroaminen tai vaihtaminen toiseen uskontoon ei ollut mahdollista. Vuonna 1869 säädettiin kirkkolaki, jonka mukaan ”erehdyksessään pysyvät” sai päästää kirkosta. Kirkosta eroaminen tuli mahdolliseksi vuonna 1923, kun uskonnonvapauslaki astui voimaan. 

## Uskosta luopuminen islamissa

Uskonnonvapaus ei kuulu islamiin, missä sharialaki määrää kuolemantuomion siitä, että henkilö edes osittain luopuu islamista. *Freedom of Thought Report 2021* toteaa, että uskosta luopumisesta seurasi kuolemantuomio ainakin kymmenessä muslimimaassa: Afganistanissa, Iranissa, Malesiassa, Malediiveilla, Mauritaniassa, Nigeriassa, Qatarissa, Saudi-Arabiassa, Arabiemiirikunnissa ja Jemenissä. Pakistanissa kuolemanrangaistus oli voimassa  ”jumalanpilkasta”, jonka kynnys oli matala.  
## Katso myös
* Uskosta luopuminen vanhoillislestadiolaisuudessa

## Lähteet

* 

### Viitteet
Palonkylä

**Palonkylä** eli **Palo** on yksi entisen Saloisten kunnan eli Salon vanhimmista kylistä Pohjois-Pohjanmaalla Raahessa, se on myös maarekisterikylä.

## Historia
Palo perustettiin 1500-luvulla. Aiemmin Palo oli ollut savolahtelaisten huhtamaita. Ensimmäiset palonkyläläiset olivat veljekset Heikki ja Olli Heikinpojat, joiden tilat perustettiin 1540-luvulle mennessä. Heikin tila oli Isoperet ja Ollin tila Ojala. Kolmannen talon kylälle perusti 1560-luvulla Heikin poika Jaakko ja se tunnettiin tietenkin Jaakkolana. Olli Heikinpojan perustama sukutila oli yhtäjaksoisesti saman suvun hallussa 1548 vuodesta 2000-luvulle asti. Äijälän sukutilaa hoiti 15 sukupolvea. Se kuuluu Talousseuran alueen vanhimpiin sukutiloihin. Palo kuului Salon pitäjään 1800-luvun lopun kuntauudistukseen asti, jolloin pitäjä jaettiin kolmeksi kunnaksi. Kuntauudistuksessa Palo siirtyi hetkeksi Salon emäseurakunnan eli Pattijoen alaisuuteen. Vuonna 1912, Raahen-Salon kirkkoherrakuntaa jaettaessa, Palo palasi jälleen osaksi Saloisten kuntaa. Rautaruukin perustamisen jälkeinen aika 1960-1970-luvuilla oli Palonkylällä vilkasta rakentamisen aikaa. Vuonna 1926 perustettiin Palon koulu, joka lakkautettiin 1980-1990-luvulla.

## Kantatilat
*1 Isoperet.
*2 Äijälä.
*3 Aunola.
*4 Palo.
*5 Vähä-Aunola.
*6 Riihijärvi.
*7 Koskenkorva.
*8 Haapakangas.
*9 Mattila.
*10 Tikkakangas.
*11 Martikkala.

## Lähteet

## Aiheesta muualla
*Palonkylän asukasyhdistyksen sivut
Nikolai Bolštšakov

**Nikolai Bolštšakov** (s. 11. toukokuuta 1977 Žakasij) on venäläinen maastohiihtäjä, MM-mitalisti.

Bolštšakov saavutti Canmoren nuorten MM-kilpailuista 1997 hopeaa 10 kilometrin perinteisen tyylin kilpailussa. Aikuisten arvokisoissa hän debytoi Lahden MM-kisoissa 2001, jossa hän sijoittui takaa-ajossa 29:nneksi ja vapaan sprintissä 35:nneksi. Salt Lake Cityn olympialaisissa 2002 hän sijoittui viestissä kuudenneksi ja 30 kilometrin vapaan yhteislähdössä seitsemänneksi.

Oberstdorfin MM-kilpailuissa 2005 Bolštšakov hiihti ankkuriosuuden Venäjän joukkueessa, joka saavutti pronssia Saksan ja Norjan jälkeen. Kultajoukkue Norja voitti Venäjän noin 20 sekunnin erolla. Joukkueessa hiihtivät hänen lisäkseen Vasili Rotšev, Jevgeni Dementjev ja Nikolai Pankratov. Samoissa kisoissa hän hiihti lisäksi 15 kilometrin vapaalla kahdenneksitoista.

Maailmancupissa hän hiihti ensimmäisen kisansa Kavgolovossa 3. tammikuuta 1998. Hän on sijoittunut kahdesti viestikilpailuissa palkintokorokkeelle; hän oli Kuopiossa 27. marraskuuta 2001 kolmas ja samana talvena 16. joulukuutaDavosissa toinen.

## Lähteet
* Nikolai Bolštšakov FIS:n tietokannassa
Alice Connor

**Alice Connor** (s. 2. elokuuta 1990 Buckinghamshire, Englanti) on englantilainen näyttelijä, joka aloitti uransa lapsinäyttelijänä kuusivuotiaana. Hänet tunnetaan muun muassa elokuvista *[[Tatuoitu äiti]]*, *[[Rosvoruhtinas]]*, sekä televisiosarjoista *[[The New Worst Witch]]* ja *[[My Spy Family]]*.

## Lähteet

## Aiheesta muualla
* Alice Connor Talented Young Actors sivustolla
SPIT

**SPIT** () eli **VoIP-spam** tarkoittaa automatisoituja mainospuheluita, palvelunestohyökkäyksiä ja muita haitakkeita IP-puheluissa.

Kuten sähköposti ja muut Internet-palvelut, myös IP-puhelut ovat vaarassa automatisoidulle haittaviestinnälle niiden ilmaisuudesta johtuen. Toistaiseksi haittaviestintä on ollut hyvin vähäistä, vaikka sen torjumiseksi on jo tehty tutkimusta ja muutamia sovelluksia. Teknisesti ottaen tutkimus ja sovellukset ovat kohdistuneet enimmäkseen SIP-protokollaan, joka on tällä hetkellä lupaavin standardi muun muassa IP-puheluyhteyksien luontiin. (Session Initiation Protocol, IETF – Internet Engineering Task Force, )

Ongelma SPIT:n torjumisessa on puheluiden synkroninen luonne. Sähköpostiviestejä on huomattavasti helpompi analysoida etukäteen, koska viesti on kirjoitetussa muodossa, eikä sen tarvitse olla samalla minuutilla käyttäjän luettavissa. Puheluissa sisältöä on kuitenkin vaikea analysoida ilman, että puhelu ohjataan aluksi erilliselle koneelle, joka pyrkii tunnistamaan soittajan ihmiseksi koneen sijaan. Tämä kuitenkin häiritsee jossain määrin oikeita soittajia. Keskeisessä osassa SPIT:n torjumiseksi onkin suunniteltu ns. mustia listoja ja luotettuja kontakteja.
Thomas Klauser

**Thomas Klauser** (s. 9. kesäkuuta 1964) on Länsi-Saksaa urallaan edustanut saksalainen mäkihyppääjä, joka kilpaili maailmancup-tasolla vuosina 1979–1991.

Klauser kilpaili ensimmäisen kerran aikuisten arvokilpailuissa Sarajevon olympialaisissa 1984, jossa hän sijoittui normaalimäessä sijalle 46. Seefeldin MM-kilpailuissa seuraavana vuonna hän sijoittui suurmäessä 28:nneksi ja normaalimäessä 22:nneksi. 

Tauplitz/Bad Mitterndorfin lentomäen MM-kilpailuissa 1986 hän sijoittui kuudenneksi. Oberstdorfin MM-kilpailuissa 1987 hän liiti suurmäessä viidenneksi, normaalimäessä 20:nneksi ja joukkuemäessä kuudenneksi. Calgaryn olympialaisissa 1988 hän sijoittui suurmäessä neljänneksi ja joukkuekisassa kuudenneksi, mutta epäonnistui normaalimäessä ja jäi sijalle 47. 

Lahden MM-kisoissa 1989 Klauser sijoittui normaalimäessä 16:nneksi ja suurmäessä 45:nneksi. Hän oli vielä kahdeksas lentomäen MM-kilpailuissa Vikersundissa 1990. Hän päätti uransa seuraavaan kauteen. Maailmancupin osakilpailuissa hän ylsi viidesti palkintosijalle.

## Maailmancupin palkintosijat
*Normaalimäki
**Kausi 1989–1990: Örnsköldsvik kolmas
**Kausi 1988–1989: Lake Placid kolmas
*Suurmäki
**Kausi 1986–1987: Oberstdorf toinen
**Kausi 1986–1987: Thunder Bay toinen
*Lentomäki
**Kausi 1986–1987: Planica kolmas

## Lähteet
* Thomas Klauser FIS:n tietokannassa
My Spy Family

**My Spy Family** on brittiläinen Paul Alexanderin luoma televisiosarja, joka keskittyy Bannonin perheeseen, joilla on vahva salaisen agentin tausta. Perheen vanhemmat Dirk ja Talia olivat nuoruudessaan vihollis vakoojia, mutta rakastuivat ja menivät myöhemmin naimisiin. Nykyään heillä on kolme lasta Spike, Elle ja Boris, jotka ovat vanhempiensa myötä tutustuneet enemmän kuin tarkemmin vakoojien tekniikoihin ja laitteisiin.

Sarjaa esitettiin ensi kerran 1. syyskuuta 2007 Britanniassa ja Suomessa maksullisella Cartoon Networkilla 10. tammikuuta 2008.

## Rooleissa

## Aiheesta muualla
* Sarjan virtuaalinen studio
Ann Flood

**Ann Flood** (s. 12. marraskuuta 1934 - 7. lokakuuta, 2022) oli yhdysvaltalainen näyttelijä. Hän tuli tunnetuksi varsinkin vuodesta 1962 esittämästään Nancy Pollock Karrin roolista televisiosarjassa *[[The Edge of Night]]* (1956–1984). Hän esiintyi myös elokuvissa *[[Mystic Pizza]]* (1988) ja *[[The Nostril Picker]]* (1993).

## Lähteet

## Aiheesta muualla
*
Bite It Like a Bulldog

**Bite It Like a Bulldog** on Lordin single, joka julkaistiin 3. syyskuuta 2008. Se on ensimmäinen singlejulkaisu *[[Deadache]]*-albumilta. Kappaleen ovat tehneet Mr. Lordi ja OX. Kappaleessa on mukana Mr. Lordin koirien *Mörkön* ja *Fridan* murinaa.

Kappaleesta on tehty myös Mika Lindbergin ohjaama musiikkivideo, joka kuvattiin Lapland Studiolla. Musiikkivideo julkaistiin 30. syyskuuta 2008. 

Single nousi julkaisuviikollaan Suomen virallisen singlelistan ykkössijalle. Single on myynyt kultalevyyn oikeuttavan määrän.

"Bite It Like a Bulldog" sai ensisoittonsa radiossa Radio Rockin iltapäivässä perjantaina 15. elokuuta 2008 kello 15.

27. elokuuta 2008 Lordin jäsenet Awa, Kita ja OX osallistuivat Espoon 550-vuotisjuhliin jakamalla nimikirjoituksia. Nimikirjoituksen hakijoille jaettiin ilmaiseksi rajoitettu erikoispainos singlestä.

## Kappaleet
# 

## Kokoonpano
* Mr. Lordi – laulu
* Amen – kitara
* OX – basso
* Kita – rummut
* Awa – koskettimet

## Suomen listasijoitukset
* Viikko 37/2008, sija 1.
* Viikko 38/2008, sija 16.

## Lähteet
Maria Jyrkäs, Mr. Lordi: *Lordiary*. Tammi, 2022

### Viitteet

## Aiheesta muualla
* SonyBMG:n uudet julkaisut
* Bite It Like a Bulldog Discogsissa. 
*
Hadžimurad Akkajev

**Hadžimurad Magomedovitš Akkajev** (s. 27. maaliskuuta 1985 Tyrnyauz) on venäläinen painonnostaja.

Akkajev saavutti hopeaa Ateenan olympialaisissa 2004 alle 94-kiloisten sarjassa. Pekingissä 2008 hän saavutti pronssisen mitalin samassa painoluokassa. Venäjän mestaruuden hän on voittanut vuonna 2007 molemmissa nostomuodoissa ja vuonna 2008 yhteistuloksessa. Lisäksi hänellä on lukuisia mitaleita alempien ikäluokkien kansainvälisistä arvokilpailuista.

Seuratasolla Akkajev edustaa Venäjän armeijan keskusurheiluseuraa. Hän on 182 senttimetriä pitkä ja painaa 94 kilogrammaa.

## Lähteet
* Henkilökuva TsSKA:n sivuilla. 
* Tulokset Leipzigin yliopiston painonnostotietokannassa
Aarne Hytönen

**Aarne Jonatan Hytönen** (joissakin lähteissä virheellisesti *Aarre Jonatan Hytönen*) (20. lokakuuta 1901 Turku – 29. huhtikuuta 1972) oli suomalainen arkkitehti. Hänen tunnetuimpia töitään ovat Helsingissä sijaitsevat Töölön kisahalli ja Olympiaterminaali, jotka hän suunnitteli yhdessä Risto-Veikko Luukkosen kanssa.

Hytönen kirjoitti ylioppilaaksi Turun suomalaisesta yhteiskoulusta 1919 ja valmistui diplomiarkkitehdiksi Teknillisestä korkeakoulusta 1928. Opintomatkoja hän teki Skandinaviaan, Saksaan, Ranskaan, Alankomaihin ja Italiaan. Hän työskenteli Helsingin kaupungin rakennustoimiston avustavana arkkitehtina 1927–1937. Vuosina 1937–1959 hänellä oli arkkitehtitoimisto R.-V. Luukkosen kanssa. Vuonna 1942 Hytönen työskenteli Waldhof-yhtiön arkkitehtina Käkisalmessa, 1943–1944 professori Alvar Aallon toimistopäällikkönä, 1946–1947 rakennushallituksen yliarkkitehtina ja 1947–1948 hänellä oli Göteborgissa toimisto yhdessä arkkitehti Gustaf Birch-Lindgrenin kanssa.

## Töitä

* Töölön kisahalli, alkuaan Helsingin Messuhalli, yhdessä Luukkosen kanssa, 1935
* Suomen paviljonki Brysselin maailmannäyttelyssä yhdessä Luukkosen kanssa, 1935
* Suomi-yhtiön liiketalo Helsingissä osoitteessa Kalevankatu 6 yhdessä Luukkosen kanssa, 1938
* Iin kirkko (yhdessä Gustaf Strandbergin kanssa), 1950.
* Olympiaterminaali Helsingissä, alkuaan Meriaseman matkustajapaviljonki ja tullivarastorakennus yhdessä Luukkosen kanssa, 1952

### Kuvia tuotannosta

Töölön Kisahalli.jpg|Töölön kisahalli (1935).
Iin kirkko1.jpg|Iin kirkko (1950).
Olympiaterminaali,Helsinki IMG 2009.jpg|Olympiaterminaali (1952).


## Lähteet
* Kuka kukin on 1954, Otava 1954
* Suomen korkeakouluinsinöörit ja arkkitehdit, STS ja TFiF 1956

### Viitteet

## Aiheesta muualla
Ivan Udodov

**Ivan Vasilevitš Udodov** (, 20. toukokuuta 1924 &ndash; 16. lokakuuta 1981) oli Neuvostoliittoa urallaan edustanut venäläinen painonnostaja.

Toisen maailmansodan aikana vuonna 1941 Udodov vietiin Buchenwaldin keskitysleirille. Vapauduttuaan keskitysleiriltä vuonna 1945 hän ei pystynyt liikkumaan ilman apua ja hänen painonsa oli noin 30 kiloa. Udonov aloitti painonnoston lääkärin suosituksesta.

Udodovin suurin saavutus on olympiakulta kääpiösarjasta Helsingissä 1952. Hänen punnerrustuloksensa oli 90 kg, tempaustuloksensa 97,5 kg ja työntötuloksensa 127,5 kg. Yhteistuloksellaan 315 kg hän voitti hopealle sijoittuneen Iranin Mahmoud Namdjoun 7,5 kilolla. MM-kilpailuissa hän saavutti kolme mitalia. Hän saavutti höyhensarjassa hopeaa Wienissä 1954 ja Münchenissä 1955. Kääpiösarjassa hän voitti kultaa Tukholmassa 1953 yhteistuloksella 315 kg.

Udodov pyrki vuoden 1956 olympialaisiin, mutta ei tullut valituksi loukkaantumisen takia. Udodov lopetti urheilu-uransa ja toimi autonkuljettajana ja myöhemmin painonnoston valmentajana.

## Lähteet

## Aiheesta muualla
*